《荅朱文粲》
明代·曾爟

南风送好音，珍重比南金。寂寞经年别，凄凉万里心。

弊裘仍恋体，华发已盈簪。谁识乡关念，时时动越吟。

作者简介：（1345—1407）明苏州府吴江人，字日章。少为郡学生。洪武十七年，以岁贡授黄陂知县。有政声。累迁为翰林院侍读。永乐元年，与修《永乐大典》。出使安南为副使。后从张辅等攻安南，文檄皆出其手。病卒于军中。